**I Z V J E Š Ć E**

sa 7. vanredne sjednice Općinskog vijeća Općine Kršan održane dana 22. studeni 2016. godine, na kojoj je prisustvovalo 14 vijećnika Općinskog vijeća Općine Kršan.

Na sjednici Općinskog vijeća Općine Kršan donijeti su sljedeći akti:

**1.** **II. Izmjena Programa održavanja komunalne infrastrukture na području Općine Kršan za 2016. godinu**

II. Izmjenama Programa održavanja komunalne infrastrukture na području Općine Kršan za 2016. godinu iznos planiranih sredstva u visini od 3.125.000,00 kn nije se mijenjao, već je izvršena preraspodjela sredstava unutar Programa.

**2. II. Izmjena Programa gradnje objekata i uređaja komunalne infrastrukture na području Općine Kršan za 2016. godinu**

II izmjenama Programa gradnje objekata i uređaja komunalne infrastrukture na području Općine Kršan za 2016. godinu planirana sredstva u visini 7.302.000,00 kn smanjuju se na visinu od 4.050.000,00 kn.

**3. II. Izmjena Programa** **izgradnje, adaptacije i održavanja poslovnih i stambenih objekata na području Općine Kršan za 2016. godinu**

II. Izmjenama i dopunama Programa izgradnje, adaptacije i održavanja poslovnih i stambenih objekata na području Općine Kršan za 2016. godinu planirana sredstva u visini 8.645.000,00 kn smanjuju se na visinu od 7.795.000,00 kn.

**4. II. Izmjena Programa planova, studija, projekata i podloga na području Općine Kršan za 2016. godinu**

II. Izmjenama i dopunama Programa planova, studija, projekata i podloga na području Općine Kršan za 2016. godinu planirana sredstva u visini 1.048.500,00 kn smanjuju se na iznos od 932.500,00 kn.

**5. II. Izmjena i dopuna Programa javnih potreba u sportu na području Općine Kršan za 2015. godinu**

II. Izmjenama i dopunama Programa javnih potreba u sportu na području Općine Kršan za 2016. godinu planirana sredstva u visini 697.000,00 kn povećavaju se na iznos od 737.000,00 kn.

**6. II. Izmjena i dopuna Programa socijalne skrbi Općine Kršan za 2016. godinu**

II. Izmjenama i dopunama Programa socijalne skrbi na području Općine Kršan za 2016. godinu planirana sredstva u visini 1.278.000,00 kn povećavaju se na iznos od 1.308.000,00 kn.

**7. I. Izmjena Program javnih potreba u kulturi Općine Kršan za 2016. godinu**

I. Izmjenama Programa javnih potreba u kulturi Općine Kršan za 2016. godinu planirana sredstva u visini 175.000,00 kn povećavaju se na iznos od 190.000,00 kn.

**8. I. Izmjena Program javnih potreba u sportu Općine Kršan za 2016. godinu**

I. Izmjenama Programa javnih potreba u sportu Općine Kršan za 2016. godinu planirana sredstva u visini 720.000,00 kn povećavaju se na iznos od 730.000,00 kn.

**9**. **II. izmjena i dopuna Programa školskog i ostalog obrazovanja i predškolskog odgoja Općine Kršan za 2016. godinu**

II. Izmjenama Programa školskog i ostalog obrazovanja i predškolskog odgoja Općine Kršan za 2016. godinu planirana sredstva u visini 1.710.000,00 kn povećavaju se na iznos od 1.830.000,00 kn.

**10.**  **Prijedlog II. Izmjena i dopuna Proračuna Općine Kršan za 2016. godinu i Projekcija za 2017. i 2018. godinu.**

Proračun Općine Kršan za 2016. godinu usvojen je 17. prosinca 2015. godine. Prihodi i primici proračuna planirani su u iznosu od 37.385.500,00 kn, dok su rashodi i izdaci planirani u visini 34.385.500 kn. Razlika od 3.000.000,00 kn, odnosila se na planirani manjak.

I. izmjene i dopune Proračuna usvojene su 14. srpnja 2016. godine. Osim ciljanih izmjena i dopuna Proračuna za 2016. godinu, izvršeno je i usklađenje, odnosno, u proračun je uvršten i manjak u iznosu od 5.090.070,24 kn, sa kojim je završena protekla proračunska godina, a koji podatak u trenutku donošenja osnovnog Proračuna, nije bio poznat. Ovim izmjenama i dopunama Prihodi i primici planirani su u visini od 37.187.230,24 kn, a rashodi i izdaci 32.097.160,00 kn.

II. izmjene i dopune Proračuna Općine Kršan za 2016. godinu i projekcije za 2017. i 2018. godinu, temelji se na ostvarenju proračuna za razdoblje siječanj - listopad 2016. godine. U promatranom razdoblju proračunski Prihodi punili su se stabilnom dinamikom i za prvih deset mjeseci Općina Kršan je ostvarila ukupan prihod u visini od 23.145.178,81 kn. U isto vrijeme veličina rashoda i izdataka dostigla je razinu od 18.888.399,30 kn. Takav omjer prihoda i rashoda rezultirao je viškom prihoda nad rashodima u visini od 4.873.851,67 kn, čime se manjak prihoda iz prethodnih godina znatno smanjio i u ovom momentu iznosi 833.290,73 kn.

Razlog pristupa ovim izmjenama i dopunama Proračuna su promjene u dinamici izvršenja planiranih investicijskih aktivnosti. Ovim izmjenama i dopunama Prihodi su planirani su u visini od 33.357.730,24 kn, a Rashodi i izdaci u visini 28.267.660,00, što je u oba slučaja za 3.829.500,00 kn manje nego u tekućem Proračunu.

**11. II. Izmjene i dopune Odluke o prihvaćanju Plana razvojnih programa – investicije Općine Kršan za 2016. godinu i projekcije za 2017.g. i 2018. godinu**

Paralelno sa donošenjem II. izmjena i dopuna Proračuna Općine Kršan za 2016. godinu, također je usklađen i Plan razvojnih programa, iz razloga što isti mora sadržavati ciljeve i prioritete razvoja Općine Kršan, koji su povezani s programskom i organizacijskom klasifikacijom proračuna, kao i sa strateškim planovima, odnosno sa Akcijski planom i PUR Općine Kršan, što je posebno važno u kontekstu priprema za korištenje sredstava iz fondova EU.

**12.** **Nacrt prijedloga Proračuna Općine Kršan za 2017. godine i projekcija za 2018. i 2019. godinu**

Općinski vijećnici upoznati su sa Nacrtom prijedloga Proračuna Općine Kršan za 2017. godine i projekcija za 2018. i 2019. godinu u prvom čitanju.

**13.** **Odluke o povjeravanju obavljanja komunalne djelatnosti – košnja trave na temelju pisanog ugovora**

Temeljem provedenog postupka prikupljanja ponuda za obavljanje komunalne djelatnosti - održavanje javnih površina – košnja trave na području Općine Kršan temeljem pisanog ugovora, između 3 (tri) prihvatljive ponude, kao najpovoljnija ponuda, utvrđena ponuda Obrta za iskope i održavanje javnih površina CARIĆ COP, vl. Elvin Carić, Čambarelići 3/2, Kršan, u ukupnom iznosu od 70.846,00 kuna (bez PDV-a) odnosno 88.557,50 kuna (sa PDV-om), sve po jediničnim stavkama iz ponudbenog troškovnika.

**14. Odluke o povjeravanju obavljanja komunalne djelatnosti – uređenje živica na temelju pisanog ugovora**

Temeljem provedenog postupka prikupljanja ponuda za obavljanje komunalne djelatnosti - održavanje javnih površina – uređenje živica na području Općine Kršan temeljem pisanog ugovora, između 3 (tri) prihvatljive ponude, kao najpovoljnija ponuda, utvrđena ponuda Obrta za komunalne usluge ''PUT, vl. Silvano Benazić, Blaškovići 3 F, Kršan, u ukupnom iznosu od 127.680,00 kuna (bez PDV-a) odnosno 159.600,00 kuna (sa PDV-om), sve po jediničnim stavkama iz ponudbenog troškovnika.

**15. Odluke o povjeravanju obavljanja komunalne djelatnosti – održavanje nerazvrstanih cesta na temelju pisanog ugovora**

Temeljem provedenog postupka prikupljanja ponuda za obavljanje komunalne djelatnosti - održavanja nerazvrstanih cesta na području Općine Kršan temeljem pisanog ugovora, između dvije dostavljene ponude, kao najpovoljnija ponuda, utvrđena ponuda Obrta za niskogradnju i hidrogradnju ISKOPI Potpićan, vl. Žarko i Darko Ilić, Žudigi 90, Potpićan, u ukupnom iznosu od 5.484,00 kuna (bez PDV-a) odnosno 6.855,00 kuna, sve po jediničnim stavkama iz ponudbenog troškovnika.

**16. Odluke o osnivanju Dječjeg vrtića u vlasništvu Općine Kršan**

Na temelju odredaba Zakona o ustanovama, Zakona o predškolskom odgoju i obrazovanju i Statuta Općine Kršan Općinsko vijeće Općine Kršan donijelo je Odluku o **osnivanju u**stanove za predškolski odgoj i obrazovanje : Dječji vrtić Kockica, sa sjedištem u Kršanu.

Dječji vrtić izvoditi će programe u skladu sukladno Zakonu o predškolskom odgoju i obrazovanju i Državnim pedagoškim standardom te potrebama djece, zahtjevima roditelja.

 Općinsko vijeće donijelo je i Odluku o kojim se Irena Bašić odgajatelj predškolske djece iz Potpićna, imenuje kao privremeni ravnatelj Dječjeg vrtića Kockica.

Privremeni ravnatelj ovlašten je i dužan je pod nadzorom osnivača obaviti pripreme za početak rada ustanove, pribaviti potrebne dozvole za početak rada Dječjeg vrtića te podnijeti prijavu za upis u Sudski registar ustanova.

**17. Odluka o prodaji nekretnina u vlasništvu / suvlasništvu Općine Kršan**

Općinsko vijeće Općine Kršan donijelo je Odluku o objavi natječaja za prodaju nekretnina u vlasništvu ili suvlasništvu Općine Kršan u k.o. Kršan i k.o. Šušnjevica. Ukupna procijenjena vrijednost nekretnina izložena prodaji putem natječaja iznosi 608.954,85 kn.

**18. Odluka o osnivanju Registra nekretnina u vlasništvu Općine Kršan**

Ovom Odlukom propisuje se način uspostave, sadržaj, oblik i način vođenja Registra imovine Općine Kršan. Registar se sastoji popisa vlasničkih udjela u trgovačkim društvima ( dionica i poslovnih udjela) i popisa nekretnina. Registar imovine vodi se na načini i s podacima propisanim za registra državne imovine kako bi se osigurali podaci o cjelokupnoj imovini kojom raspolaže Općina Kršan te stvorili uvjeti za učinkovito raspolaganje imovinom i donošenje planskih dokumenata za upravljanje i raspolaganje imovinom ( strategija i godišnji plan).

**OPĆINSKO VIJEĆE OPĆINE KRŠAN**

Općinski načelnik

 Valdi Runko

Izvješće za WEB stranicu sastavila:

Glorija Fable

Klasa: 021-05/16-01/11

URBROJ: 2144/04-05-16-

Kršan, 23. studeni 2016.